Иван Вазов
Има тайни

chitanka.info

Има тайни във душата,

неразгадани за нас:

нито перо, нито глас,

нито музика крилата,

нито сладките сълзи,

ни поезията свята —

тях не могат изрази.

Има болки у челякът,

за които няма реч

и те не умират веч;

има чувства, дето чакат

вечно изход нанавън,

има лучи скрити в мракът,

има сън и в самий сън!

Има в нази скрити струни,

що болезнено трептят,

но нечувани кънтят,

кипнуват понявга буни —

тях не би разбрал човек.

Бухват яростни фъртуни

и замлъкват пак без ек.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.